OzLabs/hebrew-wiki-articles huggingface dataset:
טקס פרסי אופיר לשנת 1994

טקס פרסי האקדמיה לקולנוע ה-5 על שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-24 בנובמבר 1994 בישראל. הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר.

הטקס שודר בשידור חי בערוץ 3 בכבלים בהנחיית דורון נשר

פרס על מפעל חיים הוענק למפיק והבמאי מנחם גולן.

==מועמדים==
מקור:
{| class="wikitable"
! style="background:#EEDD82; width:50%" |הסרט הטוב ביותר
! style="background:#EEDD82; width:50%" |הבמאי הטוב ביותר
|-
| valign="top" |
*"שחור" – יורם כסלו
** "צלקת" – מיקי רבינוביץ', הוגט אלחדד, דודי זילבר
** "שמיכה חשמלית ושמה משה" – יורם כסלו
| valign="top" |
*שמואל הספרי – "שחור"
** חיים בוזגלו – "צלקת"
** אסי דיין – "שמיכה חשמלית ושמה משה"
|-
! style="background:#EEDD82" |השחקן הטוב ביותר
! style="background:#EEDD82" |השחקנית הטובה ביותר
|-
| valign="top" |
*שמיל בן ארי – "שמיכה חשמלית ושמה משה"
** יעקב כהן – "שחור"
** סלים דאו – "הגמל המעופף"
| valign="top" |
*רונית אלקבץ – "שחור"
** רבקה נוימן – "שמיכה חשמלית ושמה משה"
** דלית קהן – "שירת הסירנה"
|-
! style="background:#EEDD82" |שחקן המשנה הטוב ביותר
! style="background:#EEDD82" |שחקנית המשנה הטובה ביותר
|-
| valign="top" |
*עמוס לביא – "שחור"
** ששון גבאי – "צלקת"
** אורי קלאוזנר – "שמיכה חשמלית ושמה משה"
| valign="top" |
*אורלי זילברשץ – "שירת הסירנה"
** מרים גבריאלי – "אחרי החגים"
** אורלי בן-גרטי – "שחור"
|-
! style="background:#EEDD82" |התסריט המקורי הטוב ביותר
! style="background:#EEDD82" |העריכה הטובה ביותר
|-
| valign="top" |
*אסי דיין – "שמיכה חשמלית ושמה משה"
** דן וולמן – "המרחק"
** חנה אזולאי-הספרי – "שחור"
| valign="top" |
*ערה לפיד – "צלקת"
** ציון אברהמיאן – "שחור"
** זוהר סלע – "שירת הסירנה"
|-
! style="background:#EEDD82" |הסרט התיעודי הטוב ביותר
! style="background:#EEDD82" |עיצוב התלבושות הטוב ביותר
|-
| valign="top" |
*"אל תגעו לי בשואה" – אשר טללים
** "שש פתוח, 21 סגור" – עמית גורן
** "מי היה עמוס אוריון" – אורי רוזנווקס
| valign="top" |
*רותה שאודינסקי – "צלקת"
** עדה לוין – "ארץ חדשה"
** שירה ברויאר, שרון בלומנפלד – "שירת הסירנה"
|-
! style="background:#EEDD82" |הפסקול הטוב ביותר
! style="background:#EEDD82" |המוזיקה המקורית הטובה ביותר
|-
| valign="top" |
*ישראל דור ואלי ירקוני – "צלקת"
** משה יוחאי, חן הרפז, זוהר סלע – "שירת הסירנה"
** מקסים סגל, ציון אברהמיאן, דוד אוז'כוב – "שחור"
| valign="top" |
*ארקדי דוכין – "צלקת"
** אורי וידיסלבסקי – "שחור"
** אורי וידיסלבסקי – "ארץ חדשה"
|-
! style="background:#EEDD82" |העיצוב האמנותי הטוב ביותר
! style="background:#EEDD82" |הצילום הטוב ביותר
|-
| valign="top" |
*יעקב תורג'מן – "שחור"
** איתן לוי – "ארץ חדשה"
** יוסי פלד – "צלקת"
| valign="top" |
*דוד גורפינקל – "שחור"
** אמנון זלאייט – "ארץ חדשה"
** אורן שמוקלר – "צלקת"
|-
! style="background:#EEDD82" |דרמה לטלוויזיה
! rowspan="2" |
|-
| valign="top" |
*"משפט קסטנר" – אורי ברבש
** "דו-קרב" – תמיר פאול
** "סיפור מקומי" – נסים דיין
|-
|}

== הערות שוליים ==

1994
קטגוריה:1994 בישראל
טקס פרסי אופיר לשנת 1995

טקס פרסי האקדמיה לקולנוע ה-6 על שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-31 באוקטובר 1995 בישראל. הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר.

את הטקס הנחה מני פאר. נאם בו ראש הממשלה דאז יצחק רבין, באחד מהופעותיו הפומביות האחרונות.

פרס על מפעל חיים הוענק לבמאי דוד פרלוב ופרס על הישגים מקצועיים הוענק למתי רז.

==מועמדים==

מקור:
{| class="wikitable"
! style="background:#EEDD82; width:50%" |הסרט הטוב ביותר
! style="background:#EEDD82; width:50%" |הבמאי הטוב ביותר
|-
| valign="top" |
*"חולה אהבה בשיכון ג'" – ענת אסולין, שבי גביזון
| valign="top" |
*שבי גביזון – "חולה אהבה בשיכון ג'"
** שמי זרחין – "לילסדה"
**אלי כהן - "עץ הדומים תפוס"
|-
! style="background:#EEDD82" |השחקן הטוב ביותר
! style="background:#EEDD82" |השחקנית הטובה ביותר
|-
| valign="top" |
*משה איבגי – "חולה אהבה בשיכון ג'"
** שלום שמואלוב - "לילה לבן"
**רמי הויברגר - "שחקנים"
| valign="top" |
*חנה אזולאי-הספרי – "חולה אהבה בשיכון ג'"
|-
! style="background:#EEDD82" |שחקן המשנה הטוב ביותר
! style="background:#EEDD82" |שחקנית המשנה הטובה ביותר
|-
| valign="top" |
*שמואל סגל – "שחקנים"
| valign="top" |
*אסתי זקהיים – "לילסדה"
|-
! style="background:#EEDD82" |התסריט המקורי הטוב ביותר
! style="background:#EEDD82" |העריכה הטובה ביותר
|-
| valign="top" |
*שבי גביזון – "חולה אהבה בשיכון ג'"
** שמי זרחין – "לילסדה"
| valign="top" |
*טלי הלטר-שנקר – "חולה אהבה בשיכון ג'"
|-
! style="background:#EEDD82" |הסרט התיעודי הטוב ביותר
! style="background:#EEDD82" |עיצוב התלבושות הטוב ביותר
|-
| valign="top" |
*"באבא לובה" – ג'ולי שלז ועמית ברויאר
| valign="top" |
*רונה דורון – "עץ הדומים תפוס"
|-
! style="background:#EEDD82" |הפסקול הטוב ביותר
! style="background:#EEDD82" |המוזיקה המקורית הטובה ביותר
|-
| valign="top" |
*דוד ליס, ציון אברהמיאן ודוד אוז'כוב – "חולה אהבה בשיכון ג'"
| valign="top" |
*אהוד בנאי – "חולה אהבה בשיכון ג'"
** עדי כהן – "לילסדה"
**בני נגרי - "עץ הדומים תפוס"
|-
! style="background:#EEDD82" |העיצוב האמנותי הטוב ביותר
! style="background:#EEDD82" |הצילום הטוב ביותר
|-
| valign="top" |
*איתן לוי – "עץ הדומים תפוס"
| valign="top" |
*דוד גורפינקל – "עץ הדומים תפוס"
|-
! style="background:#EEDD82" |דרמה לטלוויזיה
! rowspan="2" |
|-
| valign="top" |
*"בת ים - ניו יורק" – דוד אופק, יוסי מדמוני, מיכה שגריר
|}

== הערות שוליים ==

1995
קטגוריה:1995 בישראל
טקס פרסי אופיר לשנת 1996

טקס פרסי האקדמיה לקולנוע ה-7 על שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-8 באוקטובר 1996 בהיכל התרבות שבתל אביב-יפו, ישראל. הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר.

פרס על מפעל חיים הוענק לצלם ניסים ליאון.

את הטקס הנחה יאיר לפיד. אורנה בנאי ביצעה קטע קומי בדמות "לימור". בין מגישי הפרסים: גילה אלמגור, אלונה קמחי, חיה סמיר, שמיל בן ארי.

==מועמדים==

מקור:
{| class="wikitable"
! style="background:#EEDD82; width:50%" |הסרט הטוב ביותר
! style="background:#EEDD82; width:50%" |הבמאי הטוב ביותר
|-
| valign="top" |
*"קלרה הקדושה" – אורי סבג, מרק רוזנבאום
| valign="top" |
*אורי סיון וארי פולמן – "קלרה הקדושה"
|-
! style="background:#EEDD82" |השחקן הטוב ביותר
! style="background:#EEDD82" |השחקנית הטובה ביותר
|-
| valign="top" |
*עמוס לביא – "נשים"
| valign="top" |
*לוסי דובינצ'יק – "קלרה הקדושה"
|-
! style="background:#EEDD82" |שחקן המשנה הטוב ביותר
! style="background:#EEDD82" |שחקנית המשנה הטובה ביותר
|-
| valign="top" |
*יגאל נאור – "קלרה הקדושה"
**דב נבון - "כלבים לא נובחים בירוק"
**אלון אבוטבול - "מרקו פולו: הפרק האחרון"
| valign="top" |
*דנה רז – "כלבים לא נובחים בירוק"
**מאיה מרון – "קלרה הקדושה"
**יעל אלמוג - "אושר ללא גבול"
|-
! style="background:#EEDD82" |התסריט המקורי הטוב ביותר
! style="background:#EEDD82" |העריכה הטובה ביותר
|-
| valign="top" |
*יגאל בורשטיין – "אושר ללא גבול"
| valign="top" |
*דב שטויר – "קלרה הקדושה"
|-
! style="background:#EEDD82" |הסרט התיעודי הטוב ביותר
! style="background:#EEDD82" |עיצוב התלבושות הטוב ביותר
|-
| valign="top" |
*"בית שאן: סרט מלחמה" – רינו צרור ודורון צברי
| valign="top" |
*רונה דורון – "מרקו פולו: הפרק האחרון"
|-
! style="background:#EEDD82" |הפסקול הטוב ביותר
! style="background:#EEDD82" |המוזיקה המקורית הטובה ביותר
|-
| valign="top" |
*אלי ירקוני וחן הרפז – "מרקו פולו: הפרק האחרון"
| valign="top" |
*ברי סחרוף – "קלרה הקדושה"
|-
! style="background:#EEDD82" |העיצוב האמנותי הטוב ביותר
! style="background:#EEDD82" |הצילום הטוב ביותר
|-
| valign="top" |
*יעקב תורג'מן – "מרקו פולו: הפרק האחרון"
**אריאל גלזר – "קלרה הקדושה"
| valign="top" |
*אבי קרפיק – "מרקו פולו: הפרק האחרון"
**ולנטין בלונגוב – "קלרה הקדושה"
|-
! style="background:#EEDD82" |דרמה לטלוויזיה
! rowspan="2" |
|-
| valign="top" |
*"מלכה לב אדום" – רן טל, אתגר קרת, חגי לוי, גלעד שניידר
|-
|}

== הערות שוליים ==

1996
קטגוריה:1996 בישראל
דמיטרי לליושנקו

דמיטרי דנילוביץ' לליושנקו (; 2 בנובמבר 1901 – 20 ביולי 1987) פיקד על כוחות שריון במהלך מלחמת העולם השנייה, ונחשב לאחד ממפקדי השריון המוכשרים ביותר בצבא האדום.

==ביוגרפיה==
===קריירה צבאית===
לליושנקו נולד ב-2 בנובמבר (20 באוקטובר לפי הלוח היוליאני) 1901 בכפר במחוז רוסטוב, שהשתייך לאימפריה הרוסית. בשנת 1919 הצטרף לליושנקו לצבא האדום, ולחם בשורותיו במהלך מלחמת האזרחים ברוסיה כחלק מארמיית הפרשים הראשונה. לאחר מכן מילא לליושנקו תפקידים שונים, ובשנת 1933 מונה למפקד גדוד טנקים.

===מלחמת העולם השנייה===
בשנת 1939 מונה לליושנקו למפקד חטיבת הטנקים ה-39, והשתתף עמה בפלישת ברית המועצות לפולין ובמלחמת החורף. עם פלישת הכוחות הגרמניים לברית המועצות לחם לליושנקו עם חטיבתו, ובאוגוסט 1941 מונה למפקד הקורפוס הממוכן ה-21. באוקטובר אותה שנה מונה למפקד קורפוס הרובאים המיוחד של המשמר ה-1, והוטל עליו לבלום את יחידות ארמיית הפאנצר השנייה שהתקדמו לעבר מוסקבה. ב-11 באוקטובר מונה למפקד הארמייה החמישית, אולם כעבור 6 ימים נפצע באחד הקרבות. בנובמבר 1941 מונה למפקד הארמייה ה-30, והשתתף עמה במתקפת הנגד באזור מוסקבה, ושחרר עמה את העיר קלינין. בקיץ 1942 לחם לליושנקו בקרב רז'ב הראשון וספג אבדות כבדות, ובנובמבר 1942 מונה למפקד ארמיית המשמר הראשונה ולחם עמה במבצע אורנוס. לאחר מכן מונה למפקד ארמיית המשמר השלישית, ולחם עמה בקרב דנייפר ובמבצע דנייפר-קרפטי. במרץ 1944 מונה לליושנקו למפקד ארמיית הטנקים הרביעית, אשר שמה שונה במרץ 1945 לארמיית המשמר המשוריינת הרביעית, ולחם עמה במבצע לבוב-סנדומייז' ובמבצע ויסלה-אודר. במהלך הקרב על ברלין לחם לליושנקו עם הארמייה כחלק מהחזית האוקראינית הראשונה, ולאחר מכן השתתף בקרב על פראג.

===לאחר המלחמה===
לאחר המלחמה מילא לליושנקו תפקידים בכירים בצבא האדום. בשנת 1956 מונה למפקד המחוז הצבאי טרנס באיקל, ובשנת 1958 מונה למפקד המחוז הצבאי אורל. בשנת 1960 מונה לליושנקו ליו"ר ארגון ДОСААФ, ובשנת 1964 מונה ליועץ המפקח במשרד ההגנה.

ב-20 ביולי 1987 מת לליושנקו בביתו שבמוסקבה, ונקבר בבית העלמין נובודוויצ'יה.

==קישורים חיצוניים==

* [http://www.warheroes.ru/hero/hero.asp?Hero_id=1062 דמיטרי לליושנקו] 
* 

==הערות שוליים==

קטגוריה:אנשי הצבא האדום במלחמת העולם השנייה
קטגוריה:גנרלים סובייטים
קטגוריה:אנשי הצבא האדום במלחמת האזרחים ברוסיה
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור סובורוב
קטגוריה:מקבלי עיטור הדגל האדום
קטגוריה:מקבלי עיטור קוטוזוב
קטגוריה:מקבלי עיטור בוגדן חמלניצקי
קטגוריה:מקבלי עיטור המלחמה הפטריוטית הגדולה
קטגוריה:שריונאים סובייטים
קטגוריה:מפקדי ארמיות בצבא האדום במלחמת העולם השנייה
קטגוריה:אישים הקבורים בבית העלמין נובודוויצ'יה
קטגוריה:אנשי הצבא האדום בקרב סטלינגרד
קטגוריה:סובייטים שנולדו ב-1901
קטגוריה:סובייטים שנפטרו ב-1987
בובי ווד

בובי שו ווד (באנגלית: Bobby Shou Wood, נולד ב-15 בנובמבר 1992) הוא כדורגלן אמריקאי המשחק בעמדת הקשר ההתקפי בקבוצת ניו אינגלנד רבולושן ובנבחרת ארצות הברית.

==קריירת מועדונים==
ווד, יליד הונולולו, הוואי, החל לשחק כילד בקבוצת Powder Edge בהונולולו. בשנת 2005 בקבוצת ארווין סטרייקרס מקליפורניה. שנתיים לאחר מכן, בגיל 15, עבר לשחק בקבוצת מינכן 1860 הגרמנית. ב-29 בינואר 2011 ערך את הופעת הבכורה שלו בקבוצה הוגרת, כששותף כמחליף בתיקו 1-1 מול דיסבורג במסגרת הבונדסליגה השנייה. ב-30 בנובמבר הבקיע את שערו הראשון במשחק מול ו.פ.ר. אאלן.

בפברואר 2015 חתם על חוזה השאלה לקבוצת ארצגבירגה אווה מהבונדסליגה השנייה עד לעונת 2017. ווד הספיק לשחק בתשעה משחקים, בהם הבקיע שלושה שערים, אך בסיום העונה המועדון ירד לליגה השלישית. ביולי אותה שנה חתם על חוזה לשלוש עונות בקבוצת אוניון ברלין. במהלך העונה הבקיע 17 שערים.

לקראת עונת 2016/2017 חתם בקבוצת המבורג מהבונדסליגה לארבע עונות. במשחק הבכורה בקבוצה הבקיע את שערו הראשו, שער שנבחר כשער השבוע.

ב-9 ביולי 2018 הושאל להנובר 96 לעונה אחת. בתום עונה זו, בה הבקיע ווד שלושה שערים, נשרה הנובר לבונדסליגה השנייה. בתום עונת ההשאלה, חזר ווד להמבורג.

==נבחרת לאומית==
במאי 2013 זומן לראשונה לסגל הרחב של נבחרת ארצות הברית לקראת משחקי גביע הזהב, שהתקיימו ביולי אותה השנה. את הופעת הבכורה רשם במשחק ידידות מול נבחרת בוסניה והרצגובינה באוגוסט 2013. שער הבכורה בנבחרת הובקע ביוני 2015 מול נבחרת הולנד.

==קישורים חיצוניים==

==הערות שוליים==

קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:הוואי: כדורגלנים
קטגוריה:כדורגלני מינכן 1860
קטגוריה:כדורגלני אוניון ברלין
קטגוריה:כדורגלני ארצגבירגה אווה
קטגוריה:כדורגלני המבורג
קטגוריה:כדורגלני הנובר 96
קטגוריה:כדורגלני ריאל סולט לייק
קטגוריה:כדורגלני ניו אינגלנד רבולושן
קטגוריה:כדורגלני נבחרת ארצות הברית
קטגוריה:כדורגלני קופה אמריקה 2016
קטגוריה:אמריקאים ממוצא יפני
קטגוריה:אמריקאים שנולדו ב-1992
רומן ראדב

רוּמֶן גֶאוֹרְגִיֶיב רָאדֶב (; נולד ב-18 ביוני 1963 בדימיטרובגראד, הרפובליקה העממית הבולגרית) הוא פוליטיקאי בולגרי, המכהן כנשיאה החמישי של בולגריה.

==קורות חייו==
רומן ראדב נולד בדימיטרובגראד ב-1963. ב-1987 התגייס לשורות חיל האוויר הבולגרי כטייס קרב ומילא שורה ארוכה של תפקידים. בין 2014 ל-2016 כיהן כמפקד חיל האוויר בדרגת גנרל מאיור.

לאחר תום שירותו, התמודד ראדב בבחירות לנשיאות כמועמד עצמאי, בתמיכת המפלגה הסוציאליסטית וגבר בסיבוב השני על צֶצְקָה צָצֶ'בָה אשר התמודדה מטעם מפלגת השלטון: אזרחים למען פיתוח אירופי של בולגריה בראשות בויקו בוריסוב. הוא החל את כהונתו ב-22 בינואר 2017 והחליף את הנשיא היוצא רוסן פלבנלייב. ראדב ידוע בעמדותיו הפרו-רוסיות המובהקות ובקשריו עם חוגי משטרו של ולדימיר פוטין.

בעקבות תוצאות הבחירות התפטרה ממשלת בולגריה ובראשה בויקו בוריסוב ובמרץ 2017 נערכו בחירות כלליות במדינה, ובעקבותיהן חזר בויקו בוריסוב לכהן כראש הממשלה בכהונתו השלישית. הוא דובר בולגרית, רוסית ואנגלית.

בנובמבר 2021 נערכו בבולגריה בחירות לפרלמנט ולנשיאות. רומן ראדב הביס את יריבו אטאנאס גרג'יקוב וזכה לכ-67 אחוזים מקולות הבוחרים ונבחר לתקופת כהונה נוספת.

==קישורים חיצוניים==

* 

==הערות שוליים==

קטגוריה:נשיאי בולגריה
קטגוריה:גנרלים בולגרים
קטגוריה:פוליטיקאים בולגרים
קטגוריה:בולגרים שנולדו ב-1963
אקווה יונייטד

מועדון כדורגל אקווה יונייטד (באנגלית: Akwa United Football Club) הוא מועדון כדורגל ניגרי מהעיר אויו, המשחק בליגת העל הניגרית. אקווה יונייטד נוסדה על ידי מנהל הצבאי של מדינת אקווה איבום, קפטן חיל הים ג'וזף אדאוסי בדצמבר, 1996.

==קישורים חיצוניים==
* 

* [http://www.sofascore.com/enyimba-akwa-united-fc/wXqsKoBb פרופיל הקבוצה] באתר sofascore
* [http://www.futbol24.com/team/Nigeria/Akwa-United/ פרופיל הקבוצה] באתר futbol24

קטגוריה:קבוצות כדורגל ניגריות
קטגוריה:קבוצות כדורגל שהוקמו ב-1996
אתלטיקו קלוב דה פורטוגל

אתלטיקו קלוב דה פורטוגל () הוא מועדון כדורגל פורטוגלי מהעיר ליסבון, המשחק בליגה הפורטוגלית השנייה. המועדון הוקם ב-18 בספטמבר 1942 ומעולם לא זכה בתואר.

==קישורים חיצוניים==

* 

קטגוריה:קבוצות כדורגל פורטוגזיות
קטגוריה:קבוצות כדורגל שהוקמו ב-1942
קטגוריה:ליסבון: מועדוני כדורגל
סטיכלה ארישול טורדה

מועדון ספורט סטיכלה ארישול טורדה (באנגלית: Sport Club Sticla Ariesul Turda) הוא מועדון כדורגל רומני מהעיר טורדה, המשחק בליגה הרומנית הרביעית.

==ביוגרפיה==
סמל המועדון הישן, 1961
סטיכלה ארישול טורדה נוסדה בשנת 1907 כמונקיטורול טורדה, והיא בילתה את רוב ההיסטוריה שלה בליגה השנייה והשלישית של רומניה.
התואר היחיד שלה הוא הגביע הרומני והיא זכתה בו לאחר שניצחה את ראפיד בוקרשט בעונת 1960/1961. בעקבות כך נכנסה להיסטוריה של הכדורגל הרומני כמועדון הראשון שזכה בגביע הרומני מהליגה השנייה.

==כרונולוגיה של שמות==
{| class="wikitable" style="text-align:right;"
|-style="color:Black;"
! style="background:#White;"|שנים
! style="background:#White;"|שם המועדון
|-
|1907–1950
|מונקיטורול טורדה
|-
|1950–1958
|הדגל האדום טורדה
|-
|1958–1975
|ארישול טורדה
|-
|1975–1999
|סטיכלה ארישול טורדה
|-
|1999–2012
|ארישול טורדה
|-
|2012–2013
|מועדון ככדורגל העירוני טורדה
|-
|2013–2015
|ארישול טורדה
|-
|2016–
|סטיכלה ארישול טורדה
|-
|}

* הערה: בעונת 2015/2016 הקבוצה לא הייתה פעילה, ואת עונת 2016/2017 הקבוצה התחילה בליגה הרומנית הרביעית.

==תארים==
* הגביע הרומני:
** זכייה (1): 1960/1961

==קישורים חיצוניים==

* דף הקבוצה באתר ויקיפדיה באנגלית

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קבוצות כדורגל רומניות
קטגוריה:קבוצות כדורגל שהוקמו ב-1907
מנסף

אישה מכינה מנסף עם כבש ועוףמנסף (בערבית: <span lang="ar" dir="rtl"><big>منسف</big></span>) הוא תבשיל מסורתי לבנטיני של בשר כבש מבושל ברוטב יוגורט ומוגש עם אורז או בורגול. זהו המאכל הלאומי של ירדן, אך ניתן למצוא אותו גם בעיראק, סוריה, הרשות הפלסטינית, ישראל וערב הסעודית. שם המנה בא מן המונח "מגש גדול" או "תבשיל גדול".

== היסטוריה ==
מקורו של המאכל אצל הבדואים והוא עבר שינויים משמעותיים במאה ה-20. המנה המקורית הוכנה מבשר (גמל או כבש), מרק בשר או גהי (חמאה מזוקקת) ולחם. בעקבות החיבה לאורז בצפון ירדן החל משנת העשרים של המאה הקודמת, אורז הוכנס בהדרגה למנה, בהתחלה מעורבב עם בורגול, ומאוחר יותר לבדו, עד שהמנה הגיעה לגלגולה המודרני המבוסס על אורז לבן. באופן דומה, היסטורית, הבדואים לא השתמשו ברוטב ג'מיד במאכלים שלהם עד שלא החלו תהליכי התיישבות. 

== הכנה ==
=== ג'מיד ===
ג'מיד
ג'מיד היא גבינת יוגורט קשה ויבשה שהכנתה כוללת הרתחה של חלב כבשים או עיזים, שלאחר מכן מניחים ליבוש ותסיסה. את מוצקי החלב שנוצרו בהרתחה מפרידים ומניחים במסננת או בד ונותנים להם להתייבש תחת משקולות, שמאיצות את תהליך יציאת המים. כדי לשמר את הגבינה שמתקבלת, מוסיפים מלח ומעצבים את המוצקים בצורת כדורים שאותם מניחים בשמש, לייבוש. הכדורים שמתקבלים קשים מאוד. 

=== בישול ===
מכינים מרק מג'מייד, במקביל מבשלים את חתיכות בשר הכבש ומוסיפים אותם לתבשיל. המנה מוגשת על מגש גדול שבתחתיתו פיתה, מעל מוערם אורז ואז הבשר, בעיטור שקדים וצנוברים. לקראת ההגשה מוסיפים רוטב מגבינת הג'מייד למנה. 

== תרבות ומסורת ==
מנסף היא מנה המזוהה עם אורח החיים החקלאי המסורתי בירדן, שם בשר ויוגורט היו מרכיבים זמינים. מנסף מוגש באירועים מיוחדים, כגון חתונות, לידות או בשעה שמגיעים אורחים ומבקשים לכבד אותם. כמו כן, אוכלים מנסף בחגים עיד אל-פיטר, עיד אל-אדחא, חג המולד, חג הפסחא ויום העצמאות הירדני. צורת האכילה המסורתית של מנסף, שמקורה אצל השבטים הבדואיים, כוללת אכילה משותפת מתוך מתוך צלחת גדולה. האוכלים יושבים סביב מגש עם יד שמאל מאחורי הגב, ואוכלים בעזרת יד ימין ללא סכו"ם.  ביד ימין מגבשים כדורי אורז ואז בעזרת שלוש אצבעות מכניסים אותו לפה. לא מקובל לקרר את כדור האורז בעזרת נשיפות, לא משנה כמה הוא חם. רבות מן המסורות הללו עדיין נשמרות; עם זאת, כיום, אוכלים מנסף גם בצלחות ובכפות.

=== המאכל הלאומי הירדני ===
אף על פי שמנסף מכונה לעיתים קרובות "המאכל הלאומי" המסורתי של ירדן, אין זה מדויק משום שהמנסף היא מנה שהורכבה רק בתחילת המאה ה-20 במהלך תקופת המנדט הבריטי והוכרזה כמאכל הלאומי עם קבלת העצמאות ב-1946. המנסף מתוארת גם כמנה לאומית ירדנית וגם כתבשיל בדואי מסורת, אף על פי שמבחינה היסטורית התבשיל הוכן במקור על ידי איכרים ולא בדואים הסמוכים לצפון ומערב ירדן.

== גרסאות של המנסף ==
המנסף של תושבי כרכ וסלט ידוע כטוב ביותר בירדן. גרסאות אחרות של התבשיל מותאמות לאזורים והמנהגים מקומיים. למשל מנסף דגים באזור עיר הנמל של עקבה. לעיתים בשר הכבש מוחלף בעוף ובאירועים פחות חגיגיים המנסף מוגש ללא היוגורט ונקרא shakreyyeh

==קישורים חיצוניים==

* [https://www.dailymail.co.uk/wires/afp/article-11941363/Rooted-war-symbol-peace-Jordans-national-dish.html Rooted in war and symbol of peace: Jordan's national dish]

== הערות שוליים ==

קטגוריה:מאכלי אורז
קטגוריה:מאכלים לאומיים
קטגוריה:מאכלי בשר
קטגוריה:המטבח הערבי
ג'ייסון דב גרינבלט

ג'ייסון דב גרינבלט מבקר ב[[מנהרות לחימה ברצועת עזה, אוגוסט 2017]]
ג'ייסון דב גרינבלט בכותל המערבי, אוגוסט 2017
ג'ייסון דב גרינבלט מבקר בעוטף עזה, אוגוסט 2017
ג'ייסון דב גרינבלט (באנגלית: Jason Dov Greenblatt; נולד ב-1967) הוא עורך דין יהודי-אמריקאי. שימש כסגן נשיא ויועץ משפטי ראשי של ארגון טראמפ, ובמהלך הבחירות לנשיאות ארצות הברית 2016 שימש כיועצו של דונלד טראמפ בנושא ישראל. לאחר בחירתו של טראמפ לנשיאות ארצות הברית מונה גרינבלט ליועץ למשא-ומתן בינלאומי ולשליח הממשל האמריקאי למזרח התיכון. ב-5 בספטמבר 2019 הודיע כי יפרוש בתקופה הקרובה מתפקידו.

== קורות חיים ==
גרינבלט הוא בנם של מהגרים יהודים מהונגריה. גדל בקווינס שבניו יורק.

למד בתיכון "האקדמיה התלמודית מרשה שטרן", ולאחר מכן ב"ישיבה יוניברסיטי". בהמשך למד בישיבת הר עציון. בשנת 1992 קיבל תואר JD מבית הספר למשפטים של אוניברסיטת ניו יורק.

גרינבלט הוא יהודי אורתודוקסי מודרני, השומר שבת וכשרות ומסתובב לעיתים עם כיפה שחורה, לפי הנסיבות והעניין. בצעירותו התנדב לתקופה קצרה בקיבוץ בישראל. מתגורר כיום בטינק שבניו ג'רזי, נשוי לנעמי, אשה חרדית, פסיכיאטרית במקצועה ואב לשישה ילדים. שלושת ילדיו הגדולים הם שלישייה והם לומדים בישיבה תיכונית בניו ג'רזי. אחד מהם נרשם ללימודים בקיץ 2017 בישיבת הכותל בישראל. גרינבלט כתב עם משפחתו "מדריך לטיולי משפחות בישראל" ושני מדריכי טיולים נוספים ובנוסף מנהלת המשפחה גם אתר אינטרנט בשם Inspire Conversation העוסק בבעיות של הורים.

באוקטובר 2020, התמנה גרינבלט לדירקטור בחברת התעופה אל על.

== דעותיו == 
בנוגע לסכסוך הישראלי-פלסטיני גרינבלט סבור ש"ההתנחלויות אינן הבעיה". כמו כן הוא סבור שהפתרון לסכסוך הוא אמנם "פתרון שתי המדינות", אך רק כחזון רחוק, שאיננו אפשרי כיום משום ש"הפלסטינים לא מוכנים לשלום". וכדי לעודד את האחרונים לשנות את גישתם, הוא מוכן לצמצם את הסיוע הכספי שארצות הברית נותנת להם כיום.

==קישורים חיצוניים==

* [https://twitter.com/jdgreenblatt45 עמוד הטוויטר של ג'ייסון גרינבלט]
* 
* 
* 
* 
* 

== הערות שוליים ==

קטגוריה:ניו יורק: אישים
קטגוריה:חרדים אמריקאים
קטגוריה:בוגרי ישיבה יוניברסיטי
קטגוריה:בוגרי בית הספר למשפטים באוניברסיטת ניו יורק
קטגוריה:בוגרי ישיבת הר עציון
גרינבלאט
קטגוריה:אמריקאים ממוצא יהודי-הונגרי
קטגוריה:אמריקאים שנולדו ב-1966
באזאר וכיל

מתחם באזאר וכיל בשיראז שייך לתקופת שושלת זנד. הוא נמצא ליד כיכר העירייה, ליד מצודת כרים ח'אן. הוא הוכרז כאחד אתרי המורשת הלאומית של איראן.

== רקע ==
באזאר וכיל, [[שיראז, רישום של ג'יין דיולפואה]]
באזאר וכיל בשיראז הוא אחד המפורסמים מבין השווקים המסורתיים וההיסטוריים של איראן. השוק זה, אשר נבנה לפי הוראתו של כרים ח'אן זנד, ממוקם במרכז העיר ממזרח לכיכר שוהדא. בקרבת השוק יש אתרים שונים, ביניהם מסגד וכיל וחמאם וכיל.

השוק הוא השריד הטוב ביותר שנשאר על עומדו מתקופת כרים ח'אן זנד. אמונה רווחת גורסת כי השאה, לאחר שראה את השוק העתיק בלאר (שייך לתקופת עבאס שאה הראשון), הציע להקים דבר דומה גם בשיראז. כל פעילויות השוק - מסחר בתוצרת מקומית ומיובאת, סחר חליפין, הנפקה ופדיון של המחאות, חלפנות כספים - התקיימו בשוק. למעשה, באזאר וכיל היה המרכז הכלכלי של שיראז.

המשורר הפרסי פורסת א-דולה שיראזי הזכיר בספרו את'אר-י עג'ם את השוק ותיאר את המתרחש בו.

== אדריכלות ==
מראה בתוך השוק
האדריכלות של המבנה הזה נסמכת על הבאזאר המלכותי בלאר ועל הבאזאר הארוך באספהאן שבנה עבאס שאה הראשון, אבל באזאר וכיל רחב יותר מכל השווקים האחרים.

בשוק זה יש שלושה חללים נפרדים: המעבר (דרך ללקוחות), מחסני החנויות (מגיעים עד לגובה של כמעט שתי קומות מעל פני הקרקע) וחלל החנויות (בו מתבצעת המכירה). לשוק יש חמישה שערים גדולים הפונים לארבעה כיוונים. כמו כן יש שני מעברים, צפון-דרום ומזרח-מערב, המצטלבים זה בזה. לפי החלוקה הזו הוקמו ארבעה שווקים. כל שוק מקורה בקמרון גדול. 

מתחת לארבעת השווקים יש בריכה פנימית גדולה עשויה שיש שמובילה מים מתעלה תת-קרקעי. התעלה בנויה כטבעת ועשויה לבנים וסארוג' (טיח עמיד במים).

בגלל הגובה הרב וקמרונות הבאזאר היה צורך במערכת מיזוג אוויר. הפתרון נמצא ב"בתי רוח" (באד-גיר) פשוטים. בנוסף, הוצבו מפתחים קטנים (דריצ'ה) ומנגנוני זכוכית (ג'אם-ח'אנה) מתחת לתקרה כדי שאוויר ואור יכנסו לשוק במידה מספקת. עם זאת, לאחר השיפוץ, המנגנונים נשארו סגורים. מעל החנויות יש שבכות המאפשרות כניסת אור ואוויר.

==קישורים חיצוניים==

קטגוריה:אדריכלות אסלאמית
קטגוריה:שיראז: מבנים
הנשיא מאוהב

הנשיא מאוהב (באנגלית: The American President) הוא סרט דרמה וקומדיה רומנטית משנת 1995 בכיכובם של מייקל דאגלס, אנט בנינג, מרטין שין, ריצ'רד דרייפוס ומייקל ג'יי פוקס. את התסריט כתב ארון סורקין. עלילת הסרט התבססה על אירועים אמיתיים ובהם מבצע קניון אל דוראדו, התקיפה האווירית האמריקנית בלוב.
== עלילה ==
נשיא ארצות הברית אנדרו שפרד (בגילומו של מייקל דאגלס), אלמן המגדל את בתו היחידה, נהנה מתמיכה ציבורית ותקשורתית. שפרד מתאהב בסידני אלן וייד (בגילומה של אנט בנינג) לוביסטית יפהפייה ואינטליגנטית. או אז הוא נאלץ להתמודד עם ביקורת ציבורית ואישית מצד יריבו הפוליטי בוב ראמסון (בגילומו של ריצ'רד דרייפוס) ולהיאבק על זכותו לפרטיות. אחוזי התמיכה נשיא צונחים בעודו ממשיך במערכת היחסים עם סידני. אחוזי התמיכה מחייבים אותו לקבל החלטות שונות, המקשות עליו ועל מערכות היחסים שלו עם הסובבים אותו. הסרט מסתיים כאשר הוא מחליט לפעול בצורה הנכונה, ללא קשר לאחוזי התמיכה בו. הסרט מציג, לצד חייו הפרטיים של הנשיא, את תחומי עיסוקו ובהם חקיקה, פיקוד על צבא ארצות הברית וההתמודדות בבחירות לנשיאות. 

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1995
קטגוריה:סרטי קומדיה רומנטית
קטגוריה:סרטי דרמה אמריקאיים
קטגוריה:הבית הלבן בתרבות ובאמנות
קטגוריה:סרטים על בחירות ופוליטיקה
קטגוריה:סרטי ריצ'רד דרייפוס
חוק דוברז'ה

במדע המדינה, חוק דוברז'ה קובע כי במערכת בחירות רובנית בחירות אזוריות חד נציגיות נוטות ליצור מערכת דו-מפלגתית. באופן משלים, במערכת בחירות יחסית ובמערכת הרובנית המאפשרת סיבוב שני כאשר אין זוכה בחצי מהאלוקטורט תתקיים מערכת רב-מפלגתית. הגילוי של נטייה זו מיוחסת למוריס דוברז'ה, סוציולוג צרפתי שתיאר את הנטייה במספר מאמרים שפרסם במהלך השנים 1950–1960. מחקרים נוספים בנושא, החלו לתאר את האפקט כחוק או עיקרון.

החוק של דוברז'ה מצביע על קשר או סינתזה בין המערכת המפלגתית לבין שיטת הבחירות: בעוד שייצוג יחסי יוצר את התנאים הנדרשים להתפתחות של מפלגות, מערכת רובנית דוחקת לשוליים מפלגות קטנות. כתוצאה מכך נוצרת התופעה המוכרת כמערכת דו-מפלגתית.

בפועל ברוב המדינות המקיימות מערכת בחירות רובנית קיימות יותר משתי מפלגות. כך בעוד שבארצות הברית קיימות שתי מפלגות דומיננטיות, בבריטניה, קנדה והודו קיימים באופן עקבי בתי נבחרים רב מפלגתיים. אריק דיקסון וקן שקבה טוענים כי קיים כוח נגדי לחוק דוברז'ה. ברמה הלאומית, מערכת רובנית אומנם מעודדת יצירה של מערכת דו מפלגתית, אבל במחוזות ריבוי שסעים חברתיים והצורך ברוב מוחלט יכול להוביל להצלחה של יותר משתי מפלגות ברמה הארצית.

== מנגנון ==
בשיטת בחירות רובנית מתפתחת לעיתים תכופות מערכת דו-מפלגתית. בשיטה זו, לבוחרים ניתנת אפשרות לבחור במועמד יחיד מתוך מספר מועמדים במחוז המתחרים על מושב יחיד. כיוון שרק המועמד בעל מספר הקולות הגדול ביותר נבחר נוצרים תנאים המתגמלים את שתי המפלגות הגדולות והיכולים להרתיע צדדים שלישיים מלהתמודד.

דוברז'ה מצביע על שתי סיבות לכך שמערכת בחירות רובנית חד נציגית מעודדת יצירה של שתי מפלגות גדולות בלבד. הראשונה, כתוצאה מאיחוד כוחות של המפלגות הקטנות המתמודדות כמפלגה יחידה והשנייה היא העדפה של הבוחרים שלא להצביע למפלגות בעלות סיכוי קטן לזכות.

== ביבליוגרפיה ==
* Riker, William H. (1982). "The Two-party System and Duverger's Law: An Essay on the History of Political Science". American Political Science Review. 76: 753–766. doi:10.1017/s0003055400189580. JSTOR 1962968. (subscription required (help)).

== ראו גם ==
* בחירות בשיטה היחסית
* מחוזות חד נציגיים

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בחירות
רופא צבאי

חיילים אוסטרליים מתרגלים פעולות החייאה]]
רופא צבאי הוא בוגר בית ספר לרפואה שסיים בהצלחה שנת סטאז', ועבר הכשרה צבאית בקורס קציני-רפואה לקראת הסמכתו כרופא צבאי. בהתאם, מקובל לכנות רופא צבאי גם קצין רפואה (אם כי לא כל קצין רפואה הוא בהכרח רופא).

==הכשרה==
לאחר שסיים קורס קציני רפואה מוצב הרופא ביחידה צבאית, עורפית או קדמית, בהתאם לפרופיל הרפואי שלו ולצורכי הצבא. הרופא הצבאי מתפקד במסגרת סדיר, קבע או מילואים.

קיימת אפשרות להירשם למסגרת העתודה האקדמית, במסלול לימודי רפואה, ובסיום בית ספר לרפואה ושנת הסטאז' הבוגר מתחייב על מספר שנות שרות קבע בצה"ל, כרופא צבאי.

בהמשך לתפקידו כ"רופא גדודי" או תפקיד אחר של קצין מטה (רפואי), בוחר התמחות, ומשלב את מספר השנים של ההתמחות הספציפית בתפקידים צבאיים. בסיום ההתמחות יוכל להתקדם לתפקיד של "רופא חטיבתי", "רופא אוגדתי" וכו'. רופא צבאי יכול לבחור להתמחות בכל תחום מן המקצועות הרפואיים.

בקורס קציני רפואה מכשירים את החניכים במגוון נושאים שיעזרו להם כרופאים צבאיים, ביניהם: החייאה בסיסית, החדרת צינור תוך קני, קוניוטומיה, צינתור ורידי מרכזי, החדרת נקז חזה, טיפול בהלם, פציעת ראש, פציעת חזה, פציעת בטן, פציעת אגן, צינתור שלפוחית השתן, פציעות גפיים, כוויה, פציעת עין, טביעה, שאיפת עשן, תסמונת תגובת קרב, אב"כ, ודיני משפט צבאי (הבוגר מוסמך כ"קצין שיפוט זוטר"). 

הקורס נמשך כ-12 שבועות, מלבד לעתודאים העוברים בנוסף "הכשרה בסיסית" בבה"ד 1.

בסיום הקורס מוענקת לחניך דרגת סגן, והחניך מוצב ביחידת הקבע.

==תפקידי הרופא הצבאי==
לרופא הצבאי מספר תפקידים:
* הגשת טיפול רפואי לחולים ולנפגעים כדי לאפשר החלמתם והחזרתם לשירות, בתוך זמן קצר ככל האפשר. 
* קביעת פעולות מנע כגון חיסונים וביצועם, הדרכת חובשים וכדומה.
* מיון רפואי (לפני שיבוץ החייל ליחידה המתאימה) - כדי להבטיח שכח האדם המיועד ליחידות השונות יהיה מסוגל לשאת במאמץ שיידרש מבחינה גופנית ונפשית.
* ייעוץ מקצועי בנושאי הרפואה (מיון וטיפול רפואי, לרבות אשפוז, רפואה מונעת ופינוי נפגעים).
* אחראי על ה"מרפאה הגדודית" בעתות שלום ועל "תחנת האיסוף הגדודית" בעתות מלחמה.
* רופא צבאי מתפקד כמפקד מרפאה צבאית על סגל אנשיה וציודה.

==רופאים צבאיים בצבאות העולם==
ברוב הצבאות המודרניים קיימים רופאים צבאיים. בתקופת צבא נפוליאון התפרסם המנתח הראשי של צבא נפוליאון בארץ ישראל דומיניק ז'אן לארה וידועים סיפורי גבורה על רופאים צבאיים מתקופת מלחמת העולם הראשונה ומלחמת העולם השנייה שחיילים לא מעטים חייבים להם את חייהם.

ידוע על 49 הרופאים הצבאיים היהודים ששירתו במלחמת העולם השנייה בצבא אנדרס.

בצבא ארצות הברית הדרג הנמוך ביותר להימצאות רופא הוא החטיבה.

==ראו גם==

* עתודה אקדמית

==לקריאה נוספת==
* ד"ר אשר (קרלוס) פורת, "חלוק לבן כומתה שחורה" - סיפורו של רופא צבאי במלחמות ישראל, הוצאת הקיבוץ המאוחד, 2011, (368 עמודים).

==קישורים חיצוניים==

* [http://idfmd.org.il/refua_tzvai.php להיות רופא צבאי | נבחרת העתודה של חייל הרפואה]

==הערות שוליים==

*
קטגוריה:רפואה צבאית
קטגוריה:מקצועות צבאיים
מיכל (שיר)

המשוררת רחל בלובשטיין-סלע
"מִיכַל" הוא שיר שנכתב על ידי רחל המשוררת. הוא נכתב בתרפ"ז, 1927, ונכלל באוסף שיריה ספיח. בשיר פונה רחל אל מיכל בת שאול ומזדהה עִמה עמוקות.

== מילות השיר ==

== מבנה השיר ותכניו ==
השיר משולב בחריזה והוא בנוי מפתיח ושני בתים.

כפי שנהגה רחל בעוד משיריה, היא פותחת את השיר בציטוט מהתנ"ך. רחל בחרה בשני חלקי פסוקים שונים המלמדים על מעין דו-קוטביות בה נמצאה נפשה של מיכל. חלקו הראשון של הציטוט מספר על אהבתה של מיכל את דוד, דבר שלא כל כך מצוי בתנ"ך - תיאור של אישה אוהבת גבר, וחלקו האחרון מתאר את תחושתה של מיכל לפיזוזו וריקודו של דוד בעת העלאת ארון הברית לירושלים, תחושת בוז. תחושות אלו יוצרים ניגוד מצד מה ומראים את עולמה הנפשי המורכב של מיכל. במהלך השיר משתמשת רחל פעמיים בניגודיות זו בה היא רואה את מיכל: - , כאשר הגאווה והבוז שייכים לחלקו השני של הציטוט, והרוך והאהבה - לתחילתו.

במילות השיר פונה כביכול רחל אל מיכל בת שאול ומוצאת עמה אמפתיה משותפת, על אף מרחקי הזמן שביניהן. היא מתארת את מיכל בממדי מראה, קול ונפש. משל כאילו אכן הייתה אחותה ממש. אחות שרק מרחקי הזמן מבדילים ביניהם. בשיר ניתן גם לשמוע צליל חקלאי עולה בין השורות. רחל, שעסקה בחקלאות ואהבה את המקצוע, מצאה בה ניב לבטא את הקשר שנשמר על אף מרחקי הדורות: .מיכל, שהייתה בת של מלך (שאול) ואשת המלך (דוד), נראית בעיני רוחה של רחל כאחת שכזו לכל אורך השיר. בעיניה היא לבושה בכתונת משי מעוטרת בפסי ארגמן, וצמידי זהב מצלצלים עטויים על גופה.

בעוד שבבית הראשון נראתה מיכל בגוון המלכותי והאצילי שלה, בבית האחרון פונה רחל ומוהלת את החלק העגום שבפרשה. שם היא מוצאת את הגאווה והבוז, כמו גם את העצב הפנימי.

פגישתה של רחל במיכל הייתה ככל הנראה לאור דברי הפסוק .

רחל, שככלל עסקה בדמויות מקראיות, מזדהה במיוחד עם מיכל בת שאול, אך בלא לפרט לקורא במה ראתה להידמות אליה. מתוך דבריה נראה שהקשר ביניהן אינו חד פעמי, שכן מבחינתה . את גורלן הניגודי המשותף היא רואה כנכפה ומאולץ, שכן . קשה לדעת אם התחושה המשותפת אותה ראתה במיכל הייתה קשורה אל מי ממאהביה. ייתכן גם שבגין כך התקיים המפגש על יד האשנב, מה שמאותת את תחושת העיזבון שחשה רחל מבעד לאשנב בית החולים לחולי שחפת, עת התבקשה לעזוב את דגניה ונותרה מוזנחת בימי מחלתה, זמן כתיבת השיר. כן ניתן למצוא מכנה משותף ביניהן בכך ששתיהן נפטרו ללא ילדים, עם העצב העמוק הכרוך בכך.

== ראו גם ==
* רחל (שיר)
* מיכל

== קישורים חיצוניים ==

* 
* רחל המשוררת, [http://benyehuda.org/rachel/Rac058.html מיכל], באתר פרויקט בן-יהודה
* [http://www.kolech.org.il/maamar/מיכל-אחות-רחוקה-עיון-בדמותה-של-מיכל/ ´מיכל – אחות רחוקה´ עיון בדמותה של מיכל בת שאול בשני שירים מודרניים], בפורום קולך
* [https://web.archive.org/web/20111113014727/http://www.smarter.co.il/work/ניתוח-שירה-של-רחל-המשוררת-מיכל-והשוואתו-לטקסט-מקראי/23334 ניתוח שירה של רחל המשוררת- מיכל והשוואתו לטקסט מקראי], באתר smarter - מאגר עבודות אקדמיות.
* [http://www.e-mago.co.il/Editor/literature-1910.htm רחל המשוררת: דמויות תנכיות בשירתה], באתר אימגו

== הערות שוליים ==

קטגוריה:שירי 1927
קטגוריה:שירים בעברית
קטגוריה:שירים שנכתבו על ידי רחל המשוררת
קטגוריה:שירים המבוססים על התנ"ך
קטגוריה:נשות דוד
רוס 128

רוס 128 (מאנגלית: Ross 128, נקרא גם גליזה 447, LHS 315 או FI בבתולה) הוא ננס אדום הנמצא במרחק של 10.9 שנות אור ממערכת השמש בקבוצת הכוכבים בתולה והוא אחד מהכוכבים הקרובים ביותר לכדור הארץ. כמו כל שאר הננסים האדומים, גם את רוס 128 לא ניתן לראות ללא ציוד עזר, שכן בהירות נראיתו היא מדרגה 11, נמוכה בהרבה מסף הראייה האנושי. ניתן לצפות בכוכב באמצעות טלסקופ כ-1.2 מעלות מדרום-מערב לכוכב β בבתולה.

ב-12 במאי 2017 נקלטו במצפה הכוכבים ארסיבו אותות ייחודיים אשר מקורם מכיוון כוכב זה.

==היסטוריה==
גרף מרחקים לכוכבים השכנים של מערכת השמש בין השנים 20,000- ו-80,000+
הכוכב מופיע לראשונה ברשימת כוכבים בעלי תנועה עצמית גדולה שגילה האסטרונום האמריקאי פרנק אלמור רוס באמצעות השוואת צילומים של שמי הלילה שצולמו במצפה הכוכבים ירקס בשנת 1925. הכוכב נקרא מאז על פי מיקומו באותה רשימה. בשנת 1972 צפו האסטרונומים לי והוקסי בהתפרצות של הכוכב שגרמה לעלייה חדה של כחצי דרגת בהירות בקרינה העל-סגולה שלו למשך של כ-20 דקות. השינוי בבהירות הנראית של הכוכב היה קטן מאוד. בעקבות כך סווג רוס 128 ככוכב הבזק וקיבל את הציון של כוכב משתנה FI בבתולה. רוס 128 מתקרב אל מערכת השמש ובעוד כ-70,000 שנים יעבור במרחק של כ-6 שנות אור ממערכת השמש ואז יתחיל להתרחק.

==מאפיינים==
רוס 128 הוא ננס אדום מסוג ספקטרלי M4 V. רדיוסו מוערך בחמישית רדיוס שמש, מסתו מוערכת בכ-0.16 מסת שמש ועוצמת הארתו היא כ-0.03 אחוז מעוצמת ההארה של השמש באור נראה, אך בגלל טמפרטורת פניו הנמוכה, כ-3,180 קלווין, כמעט כל קרינתו היא בתחום התת-אדום שבו הוא בהיר פי 10. הכוכב נע על רקע שאר הכוכבים במהירות של כ-1.35 שניות קשת בשנה וכיוון התנועה שלו הוא בתוך מישור הדיסקה של שביל החלב. למרות שהוא מסווג ככוכב הבזק, לא נצפו שינויים ברורים בבהירות הנראית שלו אלא רק בקרינה בתחום העל-סגול ובגלי רדיו. בשל עוצמת ההארה הנמוכה של רוס 128, המרחק של כוכב לכת המאפשר חיים צריך להיות לא יותר מעשירית יחידה אסטרונומית ובמרחק כזה כוכב הלכת יהיה במצב של הקפה סינכרונית בה הוא מפנה באופן קבוע צד אחד אל הכוכב בעוד צידו השני חשוך תמיד. 

==מערכת כוכבי לכת==

בשנת 2017 דווח על ידי חוקרים שערכו תצפיות במצפה האירופי הדרומי שלרוס 128 יש כוכב לכת דמוי ארץ שמקיף אותו במרחק של כ-0.05 יחידות אסטרונומיות (כ-7.5 מיליון קילומטר) בזמן הקפה של 9 ימים ו-20.5 שעות. מסתו המשוערת של כוכב הלכת גדולה ב-35% ממסת כדור הארץ וכמות האנרגיה שהוא מקבל מרוס 128 גדולה ב-38% מכמות האנרגיה שמגיעה לכדור הארץ מהשמש.

==סביבה==
הכוכב הקרוב ביותר לרוס 128 הוא הננס האדום וולף 359 שנמצא במרחק של כ-3.8 שנות אור ממנו ולמעשה כל השכנים של רוס 128 עד למרחק של כ-10 שנות אור ממנו הם ננסים אדומים, שאף אחד מהם לא ניתן לצפייה בעין אנושית ללא ציוד עזר. השמש תראה משם ככוכב חסר ייחוד עם דרגת בהירות 2.4. 

==קישורים חיצוניים==

* 

==הערות שוליים==

קטגוריה:ננסים אדומים
קטגוריה:כוכבי הבזק
קטגוריה:קבוצת הכוכבים בתולה
קטגוריה:כוכבים קרובים
קטגוריה:קטלוג גליזה
קטגוריה:קטלוג לויטן
סמיון בוגדנוב

סמיון איליץ' בוגדנוב (; 29 באוגוסט 1894 - 12 במרץ 1960) היה קצין בכיר בצבא האדום, פיקד על כוחות שריון במהלך מלחמת העולם השנייה, ונחשב לאחד ממפקדי השריון המוכשרים ביותר בצבא האדום.

==ביוגרפיה==
===קריירה צבאית===
בוגדנוב נולד ב-29 באוגוסט (17 באוגוסט לפי הלוח היוליאני) 1894 בסנט פטרסבורג, שהשתייכה לאימפריה הרוסית. בשנת 1915 התגייס בוגדנוב לצבא האימפריה הרוסית, ולחם בשורותיו במהלך מלחמת העולם הראשונה. לאחר מהפכת אוקטובר הצטרף לצבא האדום, ולחם בשורותיו במהלך מלחמת האזרחים ברוסיה ובמהלך המלחמה הפולנית-סובייטית. במאי 1932 מונה בוגדנוב למפקד החטיבה הממוכנת ה-134, שהשתייכה לקורפוס הממוכן ה-45, ופיקד עליה עד אוקטובר 1935. בשנת 1938 נעצר בוגדנוב ונידון לשנתיים מאסר, אך עד מהרה קיבל חנינה.

===מלחמת העולם השנייה===
ב-22 ביוני 1941 היה בוגדנוב מפקד חטיבת הטנקים ה-30, שהשתייכה לקורפוס הממוכן ה-14 במסגרת הארמייה הרביעית, ולחם עמה במהלך קרב ביאליסטוק-מינסק. לאחר מכן מונה לסגן מפקד הארמייה החמישית, ולחם עמה במהלך הקרב על מוסקבה. בשנת 1942 מונה בוגדנוב למפקד הקורפוס הממוכן ה-6, ובשנת 1943 מונה למפקד ארמיית הטנקים השנייה, שהפכה בהמשך לארמיית המשמר המשוריינת השנייה. בוגדנוב לחם עם הארמייה שבפיקודו במהלך מבצע קוטוזוב, ולאחר מכן בקרבות באוקראינה, ובכלל זה קרב קורסון-צ'רקאסי. לאחר מכן לחם עמה במבצע לובלין-ברסט, מבצע ויסלה-אודר, ולבסוף לחם עמה בקרב על ברלין.

===לאחר המלחמה===
לאחר המלחמה מילא בוגדנוב תפקידים בכירים בצבא האדום. בשנת 1948 מונה למפקד כוחות השריון של הצבא האדום, ובשנת 1953 מונה למפקד ארמיית הטנקים השביעית. בשנת 1954 מונה למפקד האקדמיה הצבאית על שם סטלין, ובשנת 1956 פרש מהצבא מטעמי בריאות.

ב-12 במרץ 1960 מת בוגדנוב בביתו שבמוסקבה, ונקבר בבית העלמין נובודוויצ'יה.

==קישורים חיצוניים==

* [http://www.warheroes.ru/hero/hero.asp?Hero_id=1090 סמיון בוגדנוב] 
* 

קטגוריה:אנשי הצבא האדום במלחמת העולם השנייה
קטגוריה:גנרלים סובייטים
קטגוריה:אנשי צבא רוסים במלחמת העולם הראשונה
קטגוריה:אנשי הצבא האדום במלחמת האזרחים ברוסיה
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור סובורוב
קטגוריה:מקבלי עיטור הדגל האדום
קטגוריה:מפקדי ארמיות בצבא האדום במלחמת העולם השנייה
קטגוריה:שריונאים סובייטים
קטגוריה:אישים הקבורים בבית העלמין נובודוויצ'יה
קטגוריה:אבירים מפקדים במסדר האימפריה הבריטית
קטגוריה:מעוטרי צלב גרונוולד
קטגוריה:סובייטים שנולדו ב-1894
קטגוריה:סובייטים שנפטרו ב-1960
פרידריך בורן

פרידריך בורן (בגרמנית: Friedrich Born; 10 ביוני 1903, לנגנטל, קנטון ברן – 14 בינואר 1963) היה נציג שווייצרי של הוועד הבינלאומי של הצלב האדום (ICRC) בבודפשט וחסיד אומות העולם.

בורן חי בבודפשט עוד לפני מינויו לתפקיד על ידי הצלב האדום. במקור הגיע לבודפשט כחבר המחלקה השווייצרית הפדרלית לסחר חוץ. בנוסף לתפקידו הרשמי, עבד בבודפשט במסחר. מהר מאוד התוודע לגירושם של יהודי הונגריה, אשר החל לאחר הכיבוש הגרמני באביב 1944. בעקבות האסטרטגיה של קרל לוץ (סגן-קונסול שווייץ), גייס עד 3,000 יהודים כעובדי משרדיו, העניק להם הגנה, וייעד מספר בניינים לשימוש כבניינים המוגנים על ידי הצלב האדום. הוא גם הצליח להפיץ כ-15,000 Schutzbriefe, תעודות חסות שהונפקו על ידי הצלב האדום. כך מנע גירושם ומותם של יהודים הונגרים רבים.

בתחילת שנת 1944 כתב ארכבוט קלמן קריזוסטום לוועד הבינלאומי של הצלב האדום בהצעה כי מנזר פאנונהאלמה, הממוקם בצפון מערב הונגריה, יעמוד לרשות הצלב האדום. בורן ניצל את ההזדמנות הזו גם כדי לסייע בהגנה על הבניינים ההיסטוריים בני 800 השנה ובמקביל לעשות בהם שימוש כדי לספק מחסה לפליטים. בורן הגיע להסכם עם ממשלת הונגריה והצבא הגרמני לפיו יש לראות את שטחי המנזר כנייטרליים מבחינה צבאית, למרות העובדה שהם נמצאים ישירות על קו ההגנה בין הצבא האדום לבין הכוחות הגרמניים. באוקטובר 1944 מינה בורן את אדוארד בנדק בורנשווילר ולימים חסיד אומות העולם, אזרח שווייצרי שהתגורר בבודפשט, שייקח את האחריות על המבצע מטעם ההצלב האדום. ברונשוויילר הצליח לארגן פגישה עם נציג הרייך הגרמני בהונגריה, אדמונד וויזנמאייר, בנוגע לסידורי מקלט של הפליטים שם. על פי מחקריו של אריה בן-טוב, וויזמאייר קיבל את העובדה כי ילדים יהודים יקבלו הגנה במנזר, אך עמד על כך שאחוז הפליטים היהודים לא יעלה על חצי. (אריה בן-טוב, עמ '333) [https://books.google.com/books?id=AMpXMcNsFHIC&pg=PA333&lpg=PA333&dq=%22benedikt+brunschweiler%22&source=web&ots=P2dL7X5XTT&sig=8hGTmr1bb9en6ukI0lI9ElNMnEg#PPA333,M1] .

לזכותו נזקפת הצלתם של בין 11,000 ו-15,000 יהודים בבודפשט. זאת עשה בין מאי 1944 עד ינואר 1945, אז נאלץ לעזוב את הונגריה בעקבות הוראות הצבא האדום הכובש.

אחרי המלחמה, כמו רוב מצילי היהודים מבודפשט, כגון קרל לוץ וג'ורג'ו פרלסקה, שב בורן לחייו הרגילים ושמר את זכר מעשיו לעצמו. 24 שנים לאחר מותו, ב-1987, הוכר כחסיד אומות העולם על ידי יד ושם. עוד שני עובדי הצלב האדום, רוזלי נף וולדמר לנלה, קיבלו תואר זה על הצלת חיי יהודים בזמן המלחמה.
עץ שניטע לזכר חסיד אומות העולם פרידריך בורן ביד ושם

== קישורים חיצוניים ==

* [http://www.raoul-wallenberg.de/Retter/F._Born__IKRK_/f._born__ikrk_.html ביוגרפיה קצרה] 

== הערות שוליים ==

קטגוריה:שווייצרים חסידי אומות העולם
קטגוריה:מצילים בשואה: הונגריה
קטגוריה:שווייצרים שנולדו ב-1903
קטגוריה:שווייצרים שנפטרו ב-1963
קתרין קורטז מסטו

קתרין קורטז מסטו (באנגלית: Catherine Cortez Masto; נולדה ב-29 במרץ 1964) היא פוליטיקאית אמריקאית המכהנת כחברת הסנאט של ארצות הברית מטעם מדינת נבדה, מאז 2017. טרם היבחרה לקונגרס הייתה התובעת הכללית של נבדה בשנים 2015-2007. קורטז מסטו, חברת המפלגה הדמוקרטית, נבחרה לראשונה לסנאט בבחירות 2016 אחרי שגברה על ג'ו הק, ובינואר 2019 נהפכה לסנאטורית הבכירה של נבדה לאחר הפסדו של דין הלר.

==ביוגרפיה==
קורטז מסטו נולדה בלאס וגאס. סביה מצד אביה היגרו לארצות הברית מצ'יוואווה שבמקסיקו. ב-1986 סיימה לימודי תואר ראשון במימון באוניברסיטת נבדה וב-1990 תואר JD במשפטים מאוניברסיטת גונזגה. היא עבדה כעורכת דין פרטית וכתובעת פדרלית במחלקת המשפטים של ארצות הברית ושימשה ראש המטה של מושל נבדה בוב מילר. בשנים 2007 עד 2015 כיהנה כפרקליטת המדינה של נבדה. כמו כן שימשה סגנית נשיא מערכת ההשכלה הגבוהה של מדינת נבדה.

ב-2016 נבחרה לסנאט של ארצות הברית לאחר שגברה על מועמד המפלגה הרפובליקנית חבר בית הנבחרים ג'ו הק. היא האישה הראשונה ממוצא היספני שנבחרה לסנאט.

==קישורים חיצוניים==

* 

* 
* [https://www.senate.gov/senators/115thCongress/Cortez_Masto_Catherine.htm קתרין קורטז מסטו] באתר הסנאט
* 

==הערות שוליים==

קטגוריה:עורכות דין אמריקאיות
קטגוריה:חברי הסנאט של ארצות הברית מנבדה
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:התובעים הכלליים של נבדה
קטגוריה:סנאטוריות חברות המפלגה הדמוקרטית
קטגוריה:סנאטורים חברי המפלגה הדמוקרטית
קטגוריה:פוליטיקאיות אמריקאיות
קטגוריה:בוגרי אוניברסיטת נבדה ברינו
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
SAP (חומר)

אבקת SAP (באנגלית: Superabsorbent polymer) היא אבקה העשויה מפולימר סופג נוזלים, שיכול לספוח ולשמור בתוכו כמויות גדולות מאוד של נוזלים ביחס למשקלו שלו.
אבקת SAP

פולימרים סופגי מים, המסווגים כהידרוג׳לים כאשר הם מעורבבים עם מים, סופחים תמיסות מימיות על ידי יצירת קשרי מימן עם מולקולות המים שבתמיסה. 

יכולותו של הפולימר לספוג מים תלויה בריכוז היוני של התמיסה המימית אותה הוא סופג. לדוגמה, עבור מים מזוקקים, אבקת SAP יכולה לספוג עד פי 300 ממשקלה<ref></ref> (פי 30 עד 60 מנפחה), כך שההידרוג׳ל שייווצר הוא למעשה 99.9% נוזלים. אך אם נשים אבקת SAP בתמיסת מלח בריכוז של 0.9%, יכולת הספיגה של האבקה תרד לפּי 50 ממשקלה המקורי.
הסיבה לירידה זאת היא שנוכחות קטיונים בתמיסה מורידה את יכולת הפולימר להיקשר למולקולות המים.

חומר זה גורם לסדיקת זכוכית. ולפעמים קוראים לאבקה זו סודק הזכוכית.

*מניסוי שנערך- שמו את האבקה בתוך עציץ עם פרח מסוים ואת אותו המין של הפרח הניחו בעציץ זהה רק ללא האבקה,
לאחר השקיה של פעם אחת בשבוע הצמח עם האבקה נשאר רענן ומלבלב בגלל שהאבקה שמרה את המים ואילו הצמח ללא האבקה התייבש.

==שימושים==
*שלג מלאכותי לצילומים והפקות
*נרות
*חומרים מבוססי צמנט (כמו בטון)
*שחרור מבוקר של קוטלי חרקים וקוטלי עשבים
*חיתולים וחיתולים למבוגרים
*ג'לים מעכבי אש
*בקרה על שיטפונות
*מערכות ניטור דלק בכלי תעופה ובכלי רכב
*יצירת אפקטים בקסמים
*מיטות מים ללא תנועה
*רפידות כירורגיות
*תוספי מזון
*חבישת פצעים

==כללי בטיחות==
*יש להרחיק מילדים מתחת לגיל 10.
*יש להימנע ממגע החומר בפה ובחלל הפעם, אין לבלוע. במקרה של בליעת אבקת SAP יש לשטוף את הפה במים ולאחר מכן לשתות, אין לגרום הקאה. ולאחר מכן יש לפנות לייעוץ רפואי.
*יש להרכיב תמיד מגני עיניים בהתעסקות עם החומר.
*אין לשאוף את האבקה. במקרה של שאיפה, יש לפנות לייעוץ רפואי.

== הערות שוליים ==
*
*

קטגוריה:פולימרים
הארגון הבין-לאומי לסטודנטים לרפואת-שיניים

הארגון הבין-לאומי לסטודנטים לרפואת-שיניים (באנגלית: International Association of Dental Students; בראשי תיבות: IADS) הוא ארגון ללא כוונת רווח המייצג את האינטרסים של למעלה מ-200,000 סטודנטים לרפואת שיניים בכ-60 מדינות בעולם.
הארגון נוסד בספטמבר 1951 במהלך האספה הכללית שהתקיימה בקופנהגן, דנמרק. נכון להיום, מטה הארגון נמצא בז'נבה, שווייץ, במטה ארגון רופאי השיניים העולמי (FDI, בצרפתית: Fédération des Dentistes internationale). הארגון דוגל בחינוך ובמצוינות מדעית באמצעות הפרויקטים הבינלאומיים והיוזמות שבניהולו. הוא מקיים כנסים פעמיים בשנה.

== קישורים חיצוניים ==
* 

== הערות שוליים ==

קטגוריה:ארגוני סטודנטים
קטגוריה:רפואת שיניים
שדה התעופה הבין-לאומי חלב

שדה התעופה הבינלאומי חלב (בערבית: مطار حلب الدولي) (קוד יאט"א: ALP, קוד OSAP: ICAO) הוא שדה תעופה בינלאומי בחלב, סוריה. הוא משמש גם כשדה תעופה משני של חיל האוויר הסורי.

== היסטוריה ==
שדה התעופה החל לפעול בתחילת המאה ה-20. הוא התפתח וגדל עד 1999, אז נחנך הטרמינל החדש.

בדצמבר 2012 נסגר שדה התעופה לטיסות אזרחיות, ובמהלך ינואר 2013 הוא היה סגור גם לטיסות צבאיות, בשל מלחמת האזרחים בסוריה. לאחר שהצבא הסורי התקדם לכיוון העיר, נפתח השדה מחדש באופן זמני לטיסות צבאיות ב-22 בינואר 2014, ולאחר כשנה גם לטיסות אזרחיות. בעקבות השתלטות הממשלה על מזרח העיר, יצאה טיסת ניסוי משדה התעופה ב-6 בינואר 2017, לראשונה מזה 4 שנים, לפני פתיחה מלאה של שדה התעופה.

בחודש ספטמבר 2022 הותקף נמל התעופה פעמיים, בשתי תקיפות המיוחסות לחיל האוויר הישראלי. התקיפות גרמו לנזק לנמל התעופה ואף השביתו אותו.

== פעילות ==
בשדה התעופה יש טרמינל מודרני, אשר משולבת בו אדריכלות אסלאמית מודרנית. השטח הכולל הוא 38,000 מטרים רבועים, הפרוסים על פני ארבע קומות. קיבולת שדה התעופה היא 1.7 מיליון נוסעים בשנה.

== חברות תעופה ויעדים ==
את שדה התעופה משרתת רק חברת התעופה סיריאן איירליינס, והיעדים הם שדה התעופה הבינלאומי של דמשק, ושדה התעופה ונוקובו במוסקבה.

==קישורים חיצוניים==

* 

==הערות שוליים==

חלב, הבינלאומי
קטגוריה:חלב (עיר): מבנים
יטרופה

יטרופה (שם מדעי: Jatropha) הוא סוג שיח ממשפחת החלבלוביים. לצמח כ-170 מינים, ובהם סוּקוּלנטים, שיחים ועצים (חלקם נשירים). מקורם של רוב המינים הוא באמריקה, מיעוטם (כ-65) מקורם באפריקה, אסיה ואירופה. כמו צמחים רבים במשפחת החלבלוביים, היטרופה מכיל תרכובות רעילות ביותר. צמחי יטרופה שימשו באופן מסורתי לייצור סלים ולייצור צבע. אחד המינים Jatropha curcas, עורר עניין רב, כצמח גידול אפשרי לייצור ביו דיזל.

==שימושים==
יטרופה מהמין קורקס (curcas) המכילים בין 27-40% שמן, ומשמשים להפקת ביו דיזל איכותי]]

גבעולי המין Jatropha cuneata, משמשים לייצור סלים בקרב יְלִידִי סונורה שבמקסיקו. מין אחר של הצמח Krameria grayi משמש לייצור דיו אדום. שמן היטרופה משמש בעיקר לייצור ביו דיזל, המשמש כדלק תחליף למנועי דיזל. Jatropha integerrima מטופח כצמח נוי באזור הטרופי, בזכות פריחתו האדומה שנמשכת במשך כל השנה.

==רעילות==
בדומה לרבים מהמינים במשפחת החלבלוביים, חלק מסוגי היטרופה, מכילים תרכובות רעילות. למרות זאת, הזרעים לעיתים נאכלים לאחר צלייה שמפחיתה את רעילותם.

==גלריה==
<gallery>
Image:Jatropha multifida 1.JPG|פרחי יטרופה מהמין Jatropha multifida
Jatropha 2z .jpg|צמח יטרופה
Image:Jatropha_integerrima_1.jpg|המין Jatropha integerrima
Image:J_podagrica_ies.jpg|המין Jatropha podagrica
Jatropha pandurifolia 01.jpg|המין Jatropha pandurifolia
Jatropha-podagrica-1- 1200.jpg|תקריב של פרחי המין Jatropha podagrica
</gallery>

== קישורים חיצוניים ==

* 

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:צמחים רעילים
קטגוריה:חלבלוביים
פנחס אליהו רוטנברג

הרב פנחס אליהו רוטנברג מפילץ (נכתב ביידיש ראטענבערג, היה מכונה רבי פינטשע), (תק"פ - תרס"ג) היה רבה של פילץ, שבפולין, אחיינו של מייסד חסידות גור, רבי יצחק מאיר אלתר.

== ביוגרפיה ==
נולד לרבי יעקב יוסף, (אחיו הצעיר של רבי יצחק מאיר), בערך בשנת תק"פ בעיר יאנוב, מחוז לובלין. עוד בהיותו נער צעיר יצא שמו כילד חריף וכמתמיד גדול. בהיותו כבן שש הביא אותו אביו לקבל ברכה מרבי שמחה בונים מפשיסחה שכבר לא ראה באותם ימים. החסידים עברו לקבל ברכת שלום עליכם, וכשהגיע הילד לפניו, שאלו רבי בונם: ילד, מדוע אינך נותן לי שלום? אמר הילד: אם הרבי לא רואה, כיצד הוא יודע הוא שלא נתתי לו שלום? הרבי נהנה מחריפותו. לעת זקנותו כשאיבד את ראיתו, תלה את סיבת הדבר בחוצפתו לרבי.

בהגיעו לפרקו נשא לאישה את דבורה בתו של רבי אליעזר פצנובסקי מפיעטרקוב, שהיה נקרא: 'פאטשינובער רב'. (למרות שלא כיהן בפועל ברבנות, היה נקרא כך על שם אביו רבי שלמה, שהיה אב"ד פצאנוב). היה סמוך על שולחן חותנו העשיר ונסע משם לקוצק. היה קרוב מאוד לדודו החידושי הרי"מ ולמד אצלו גם לפני שנהיה לאדמו"ר. נסע עמו לבקר את צדיקי אותו הדור ביניהם רבי ישראל פרידמן מרוז'ין. היה בעת יציאת הנשמה של דודו שהתייחס אליו כאל בנו. לאחר פטירתו נסע אל רבי חנוך הניך הכהן לוין מאלכסנדר, ולאחר פטירתו (בשנת תר"ל), הפך לחסיד של בנו של בן דודו השפת אמת אף שהיה צעיר ממנו בשנים רבות.

=== פטירתו וקברו ===
ביום שלישי של חול המועד פסח בשנת תרס"ג נפטר, ונקבר בעיר בה כיהן כרב במשך עשרים שנה.

שנים רבות לא הצליחו למצוא את קברו בבית הקברות בפילץ. שנה אחת נסעה חבורה של חסידי גור ושוב חיפשו את הקבר, לאחר בירורים אצל תושבי המקום, אודות קברו של ה'ראבין', אמר להם אחד התושבים שהוא יודע היכן המקום ולקחם לשם. המציבה שלו ושל זוגתו היו מונחים על מקום הקבר בצורה הפוכה. המקומי הסביר שבזמן מלחמת העולם השנייה רצו התושבים להציל את הקברים מביזיון והפכו אותם על מנת שאף אחד לא יטרח לנגוע בם וכך זה נשאר. משהפכו את המציבות נתגלה הכיתוב על מצבותיהם והחסידים הקימו מחדש את המציבות.

== ראו גם ==
דוד אברהם מנדלבוים - [http://www.otzar.org/wotzar/book.aspx?107246 ספר דברי תורה ותולדות], באוצר החכמה.

קטגוריה:רבנים פולנים
פנחס אליהו רוטנברג